CELEX: 62011CN0188
Language: el
Date: 2011-04-20 00:00:00
Title: Υπόθεση C-188/11: Αίτηση για την έκδοση προδικαστικής αποφάσεως, την οποία υπέβαλε το Landesgericht für Zivilrechtssachen Wien (Αυστρία) στις 20 Απριλίου 2011 — Peter Hehenberger κατά Δημοκρατίας της Αυστρίας

16.7.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 211/11
            
         Αίτηση για την έκδοση προδικαστικής αποφάσεως, την οποία υπέβαλε το Landesgericht für Zivilrechtssachen Wien (Αυστρία) στις 20 Απριλίου 2011 — Peter Hehenberger κατά Δημοκρατίας της Αυστρίας
   (Υπόθεση C-188/11)
   2011/C 211/22
   Γλώσσα διαδικασίας: η γερμανική
   
      Αιτούν δικαστήριο
   
   Landesgericht für Zivilrechtssachen Wien (Αυστρία)
   
      Διάδικοι στην υπόθεση της κύριας δίκης
   
   
      Ενάγων: Peter Hehenberger
   
      Εναγόμενη: Δημοκρατία της Αυστρίας
   
      Προδικαστικό ερώτημα
   
   Αντιβαίνει στον κανονισμό (ΕΚ) 1257/1999 (1), σε συνδυασμό με τον κανονισμό (ΕΚ) 817/2004 (2), ρύθμιση του χορηγούντος την ενίσχυση, η οποία προβλέπει ότι, σε περίπτωση παρεμποδίσεως της διεξαγωγής επιτόπιου ελέγχου (μέτρηση επιφανειών), το σύνολο των ποσών που χορηγήθηκαν ήδη ως ενίσχυση στο πλαίσιο γεωργοπεριβαλλοντικού μέτρου κατά τη διάρκεια της περιόδου για την οποία αναλήφθηκαν υποχρεώσεις, πρέπει να επιστραφεί από τον δικαιούχο της ενισχύσεως, ακόμα και αν αυτά έχουν εγκριθεί και καταβληθεί ήδη επί σειρά ετών;
   
      (1)  Κανονισμός (ΕΚ) 1257/1999, του Συμβουλίου, της 17ης Μαΐου 1999, για τη στήριξη της αγροτικής ανάπτυξης από το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ) και για την τροποποίηση και κατάργηση ορισμένων κανονισμών (ΕΕ L 160, σ. 80).
   
      (2)  Κανονισμός (ΕΚ) 817/2004, της Επιτροπής, της 29ης Απριλίου 2004, σχετικά με τους λεπτομερείς κανόνες εφαρμογής του κανονισμού (ΕΚ) 1257/1999 του Συμβουλίου για τη στήριξη της αγροτικής ανάπτυξης από το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ) (ΕΕ L 231, σ. 24).